5.4.2012 Jurnalul Oficial al Uniunii Europene L 99/21 REGULAMENTUL DE PUNERE ÎN APLICARE (UE) NR. 302/2012 AL COMISIEI din 4 aprilie 2012 de modificare a Regulamentului de punere în aplicare (UE) nr. 543/2011 de stabilire a normelor de aplicare a Regulamentului (CE) nr. 1234/2007 al Consiliului în ceea ce priveşte sectorul fructelor și legumelor și sectorul fructelor și legumelor prelucrate COMISIA EUROPEANĂ, având în vedere Tratatul privind funcționarea Uniunii Europene, având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole şi privind dispoziţii specifice referitoare la anumite produse agricole („Regulamentul unic OCP”) (!), în special articolele 103h şi 127, coroborate cu articolul 4, întrucât: (1) Regulamentul (CE) nr. 1234/2007 instituie o organizare comună a piețelor agricole care include sectorul fructelor şi legumelor şi sectorul fructelor şi legumelor prelucrate. În temeiul articolului 103a din Regulamentul (CE) nr. 1234/2007, coroborat cu articolul 125e din același regu- lament, Uniunea poate acorda ajutoare grupurilor de producători înființate în statele membre care au aderat recent la Uniunea Europeană, în regiunile ultraperiferice ale Uniunii şși în insulele mici din Marea Egee. Ajutorul respectiv vizează încurajarea înființării grupurilor de producători, facilitarea funcționării administrative a acestor grupuri şi a îndeplinirii de către acestea a crite- riilor de recunoaştere a organizațiilor de producători, care constituie principalii actori din sectorul fructelor şi legu- melor. (2) Articolele 36-49 din Regulamentul de punere în aplicare (UE) nr. 543/2011 al Comisiei () prevăd normele detaliate referitoare la grupurile de producători. Pentru a preveni situațiile în care operatorii creează în mod artificial condițiile de obţinere a plății ajutoarelor din partea Uniunii, în vederea obţinerii unor avantaje contrare  obiectivelor  Regulamentului  (CE)  nr. 1234/2007, este oportun să se impună statelor membre să stabilească norme prin care să prevină transferul producătorilor între grupurile de producători cu scopul de a beneficia de ajutoare din partea Uniunii pentru o perioadă mai îndelungată decât cea menționată la articolul 125e alineatul (1) din Regulamentul (CE) nr. 1234/2007 şi prin care să prevină recunoaşterea de către statele membre ca grupuri de producători a unor entităţi juridice sau a unor părţi clar definite ale unor entități juridice care ar putea îndeplini deja criteriile de recu- noaştere a organizațiilor de producători. (3)  În conformitate cu articolul 125e alineatul (1) din Regu- lamentul (CE) nr. 1234/2007, grupurile de producători trebuie să prezinte statului membru competent un plan de recunoaștere etapizat. Statele membre trebuie să evalueze dacă durata planului de recunoaştere propus nu este nejustificat de lungă și să solicite modificări în () JO L 299, 16.11.2007, p. 1. () JO L 157, 15.6.2011, p. 1. (5) cazul în care un grup de producători ar putea îndeplini criteriile de recunoaştere a organizaţiilor de producători înaintea încheierii perioadei de tranziție menționate la articolul 125e alineatul (1). În conformitate cu articolul 39 alineatul (2) din Regula- mentul de punere în aplicare (UE) nr. 543/2011, statele membre stabilesc condițiile în care grupurile de produ- cători pot solicita modificări ale planurilor în timpul aplicării acestora. Pentru a se asigura aplicarea corespun- zătoare a regulamentului menționat și în interesul previ- zibilității financiare și al bunei gestiuni financiare, trebuie prevăzute norme prin care să se stabilească un procentaj maxim pentru o propunere de creştere a cheltuielilor din cadrul unui plan de recunoaştere aprobat. Totuşi, trebuie să se aplice limite diferite în cazul planurilor de recu- noaştere aprobate înaintea intrării în vigoare a prezentului regulament și în cazul fuzionării unor grupuri de producători. Din motive de disciplină bugetară şi pentru a se optimiza alocarea resurselor financiare într-un mod sustenabil și eficace, este oportun să se prevadă un plafon pentru finanțarea din partea Uniunii a ajutorului pentru acoperirea unei părți a investițiilor menționate la articolul 103a alineatul (1) litera (b) din Regulamentul (CE) nr. 1234/2007. Din motive de securitate financiară şi juridică, trebuie întocmită o listă a investițiilor care nu pot fi acoperite prin planurile de recunoaştere. Din motive de disciplină bugetară, este de asemenea necesar să se prevadă un plafon pentru cheltuielile care urmează a fi finanțate din Fondul European de Garantare Agricolă (FEGA) în ceea ce priveşte ajutoarele menționate la articolul 103a alineatul (1) din Regulamentul (CE) nr. 1234/2007 și să se stabilească un sistem de notificare prin care statele membre să informeze Comisia cu privire la implicațiile financiare ale planurilor de recunoaştere înainte de aprobarea acestora. Pentru a se preveni orice îmbogățire nejustificată în cazul în care un membru părăseşte grupul de producători și beneficiază de investiții în cadrul propriei sale exploatații, trebuie stabilite norme prin care să se permită grupului de producători să recupereze investiția sau valoarea reziduală a investiției în cazul în care nu a expirat încă perioada de amortizare. Din motive de previzibilitate financiară și previziune bugetară, este oportună prevederea unor norme mai detaliate privind notificările pe care statele membre trebuie să le transmită Comisiei în legătură cu implicațiile financiare ale planurilor de recunoaştere ale grupurilor de producători.